Idrettsgallaen 2020

Idrettsgallaen 2020 var et arrangement hvor Norges idrettsforbund og olympiske og paralympiske komité hedret de største idrettsnavnene og de beste prestasjonene, samt andre som gjorde en stor innsats for norsk idrett, i sportsåret 2019.  

Prisutdelingen ble holdt i CC Amfi på Hamar 4. januar 2020 og ble direktesendt på NRK. Nicolay Ramm og Birgit Skarstein var programledere. Arrangører var Norsk Tipping, NRK og Norges idrettsforbund. 

Hekkeløperen Karsten Warholm ble kveldens store vinner da han ble kåret til «Årets navn», «Årets mannlige utøver» og i tillegg vant «Utøvernes pris». Han kopierte med det prisene han vant under Idrettsgallaen 2018. Golferen Suzann «Tutta» Pettersen ble tildelt hedersprisen.

Musikalske og kulturelle innslag var ved Anna-Lisa Kumoji, Eirik Søfteland, Vazelina Bilopphøggers, Julie Bergan, Sigvart Dagsland og Karoline Krüger, Navid Rezvani, Nicolay Ramm, Erland Fagerli og Jon Niklas Rønning.

Jury og avstemning
Hovedjuryen for Idrettsgallaen 2020 bestod av Tore Øvrebø som leder, Karen-Marie Ellefsen, Hanne Haugland, Ola By Rise, Marit Bjørgen, Kjetil André Aamodt og Knut Holmann. Juryen nominerte utøvere og valgte vinnere i samtlige kategorier, foruten Årets navn som ble valgt etter en egen avstemning på NRKs nettsider og «Utøvernes pris» som ble kåret etter avstemning blant toppidrettsutøvere. 
«Årets ildsjel» hadde egen jury med Kjetil André Aamodt som leder, Marit Bjørgen, Aida Dahlen, Ragnhild Gulbrandsen, Astrid Uhrenholdt Jacobsen, Are Strandli og Olaf Tufte.

Årets navn
Prisen ble delt ut etter avstemning med de som spilte «100 meter quiz» og registrerte seg på NRKs hjemmesider.

Kategorier, prisvinnere og nominerte

Årets kniksen / Gullballen
Prisen Gullballen (Årets kniksen) 2019 ble delt ut i forkant av Idrettsgallaen og hedret de beste norske kvinnelige og mannlige fotballspillerne i 2019. Prisen ble delt ut av på vegne av Norges fotballforbund. Klubbene som er angitt er de fotballklubbene spillerne spilte for i året 2019 som prisen gjelder.

Referanser

Eksterne lenker 
 Hjemmesiden til idrettsgallaen

Idrettsgallaen
Sport i Norge i 2019
Sport i Norge i 2020